laion/Wikipedia-Exotic huggingface dataset:
Ernst Raudne

Ernst Raudne (1377 – 10. juuni 1424) oli 1386–1406 üks Habsburgide soost Austria hertsogitest, seejärel kuni surmani Steiermargi, Kärnteni ja Kraini valitseja. Ta oli esimene valitseja, kes kasutas Rudolf IV poolt leiutatud ertshertsogi tiitlit. Ta oli keiser Friedrich III isa, kes oli ta poeg teisest abielust Masoovia Cymburgisega, kellega tal oli üheksa last. Lapsena oli ta Albrecht III regentvalitsuse kaitse all, täiskasvanuna oli ta ise aga üks noore Albrecht V regentidest. Oma valdused jättis ta poegadele Friedrich V-le ja Albrecht VI-le. Hüüdnime "Raudne" sai ta tegelikult alles peale surma.
David McCallum

David Keith McCallum (19. september 1933 Glasgow – 25. september 2023 New York) oli šoti päritolu Ameerika Ühendriikide muusik ja näitleja. Ta sündis muusikute perekonnas, isa David McCallum vanem oli Londoni filharmoonikute esiviiul ja ema Dorothy Dorman oli tšellomängija. Ta õppis lühikest aega Kuninglikus Muusikaakadeemias. Ta on olnud ka oboemängija, helilooja ja dirigent. Aastatel 1966–1968 salvestas ta neli albumit instrumentaalversiooni tolleaegsetest hittlugudest.[viide?] Ta õppis hiljem Kuninglikus Näitekunstiakadeemias. Ta on Eesti televaatajale tuntud seriaalist "NCIS: Kriminalistid", kus ta 2003. aastast mängis šotlasest koroneri, doktor Donald "Ducky" Mallardit. Aastatel 1964–1968 mängis ta USA spiooniseriaalis "The Man from U.N.C.L.E." Nõukogude spiooni Illya Kuryakinit, kellena ta sai mitte üksnes kuulsaks, vaid ka seksisümboliks[viide?]. Tema varasemale rollile viidati ka sarjas "NCIS", kui küsimusele "Kuidas Ducky noorena välja nägi?" vastas peategelane LeRoy Jethro Gibbs: "Nagu Illya Kuryakin." Aastatel 1956–1967 oli ta abielus näitleja Jill Irelandiga (kes 1968. aastal abiellus Charles Bronsoniga, kellega koos McCallum mängis filmis "The Great Escape"). Neil oli kolm poega. 1967. aastast oli ta abielus Katherine Carpenteriga. Neil on poeg ja tütar. McCallumid elasid New Yorgis. IMDB
Bernhard Gregory

Bernhard Gregory (10. aprill 1879 Tallinn – 2. veebruar 1939 Berliin) oli Eesti maletaja, baltisakslane, Eesti meister males. Ta lõpetas 1897. aastal Tallinna Reaalkooli. Gregory mängis paljudel rahvusvahelistel võistlustel. Ülevenemaalisel amatööride turniiril 1909. aastal jõudis ta 3. kohale, kuid kaotas Aleksandr Alehhinile. 1913–1914 jagas ta ülevenemaalistel meistrivõistlustel Peterburis 14.–15. kohta, kaotades nii Alehhinile kui ka Aron Nimzowitschile. "Berliner Schachverband :: Bernhard Gregory". Originaali arhiivikoopia seisuga 6. oktoober 2007. Vaadatud 16. juunil 2012. Bernhard Gregory profiil portaalis ChessGames.com
Maria Sergejeva

Maria Sergejeva (sündinud 28. oktoobril 1992 Tallinnas) on Eesti iluuisutaja paarissõidus. Koos endise partneri Ilja Gleboviga oli ta aastatel 2007–2010 Eesti meister iluuisutamises ning esindas Eestit 2010. aasta taliolümpiamängudel. Pärast võistlustest loobumist läks Sergejeva tööle Venemaa uisuetendust "Russian Ice Stars" korraldavasse ettevõttesse. Maria Sergejeva & Ilja Glebov: 2009/2010International Skating Union Olympic results: Maria Sergejeva Sports-reference Russian Ice StarsRussianIceStars.com Maria Sergejeva EOK
Aleksei Kozlov (uisutaja)

Aleksei Kozlov (sündinud 8. juunil 1979 Tallinnas) on Eesti iluuisutaja. Ta on mitmekordne Eesti meister iluuisutamises (2001, 2003 ja 2004) ning on korduvalt tulnud ka hõbe- ja pronksmedalile. 1997. aastal pälvis ta Ondrej Nepela mälestusvõistlusel hõbemedali. Tema kõrgeim positsioon ISU meistrivõistlustel oli 14. koht noorte maailmameistrivõistlustel 1998. aastal ning täiskasvanute vanuserühmas 18. koht Euroopa meistrivõistlustel iluuisutamises 2001. aastal. 2003. aastal karistati Kozlovi turvatöötaja ründamise eest kahe kuu pikkuse tingimisi vangistusega. "Iluuisutaja Aleksei Kozlov mõisteti tingimisi vangi" Õhtuleht, 19. detsember 2003 Kozlovi profiil portaalis Tracings.net
Ilja Glebov

Ilja Glebov (sündinud 22. juulil 1987 Tallinnas) on Eesti iluuisutaja paarissõidus. Koos endise partneri Maria Sergejevaga oli ta 2007–2009 Eesti meister iluuisutamises ning esindas Eestit 2010. aasta taliolümpiamängudel. Paar läks lahku 2009.–2010. hooaja lõpul ning Glebov kaalus uue partneri leidmist, ent läks ajateenistusse. Glebovi noorem õde Jelena Glebova on samuti tippuisutaja. Maria Sergejeva & Ilja Glebov: 2009/2010International Skating Union Olympic results: Ilja Glebov Sports-reference Ilja Glebov läks sõjaväkke, paariline valis šveitslase Postimees, 7. juuli 2010 "Ilja Glebov igatseb ristluslaeval Lasnamäe paneelmaju" Õhtuleht, 24. september 2011
Juri Kurakin

Juri Kurakin (sündinud 3. augustil 1987 Tallinnas) on Eesti iluuisutaja jäätantsus, kes on esindanud ka Bulgaariat ja Austriat. Algul võistles Kurakin koos Aleksandra Baurinaga Eesti eest. 2005. aastal hakkas ta esindama Bulgaariat koos Ina Demirevaga. 2006. aastal võitsid nad Bulgaaria meistrivõistlustel hõbemedali. 2010 hakkas ta koos Tšehhi uisutaja Barbora Silnága võistlema Austria eest. Ka tema vanem vend Dmitri Kurakin on iluuisutaja, ta on esindanud Eestit ja Saksamaad. Ina Demireva ja Juri Kurakin Rahvusvahelise Uuisuliidu kodulehel Barbora Silná ja Juri Kurakin Rahvusvahelise Uuisuliidu kodulehel
Olga Vassiljeva

Olga Vassiljeva (sündinud 28. oktoobril 1977 Tallinnas) on endine Eesti iluuisutaja. Aastatel 1999–2001 ja 2003 tuli Vassiljeva Eesti meistriks iluuisutamises. Rahvusvahelise Uisuliidu korraldatud meistrivõistlustest oli ta suurim saavutus 15. koht Euroopa meistrivõistlustel iluuisutamises 2003. aastal. Olga Vassiljeva on 170 cm pikk. Tema treenerid olid Irina Kononova ja Tiiu Valgemäe, koreograaf Anda Rage ning iluuisutamisklubi Medal. Võistlusspordist loobus Vassiljeva 2004. aastal. Biograafia ESBL-is Olga Vassiljeva isuresults.com
Svetlana Issakova

Svetlana Issakova (sündinud 14. juunil 1993 Tallinnas) on Eesti iluuisutaja. Tema treener on Irina Kononova. Svetlana Issakova tuli Eesti meistriks iluuisutamises 2008. aastal. Aastatel 2007, 2011 ja 2013 võitis ta Eesti meistrivõistlustel hõbemedali ja aastatel 2010 ja 2012 pronksmedal. Samuti on ta viiekordne juunioride Eesti meister. 2011. aastal Bernis toimunud Euroopa meistrivõistlustel saavutas Issakova 18. koha. "Andmed ISU lehel". www.isuresults.com. Vaadatud 17.02.2013. Andmed Rahvusvahelise Uisuliidu lehel "Tiitlivõistluste pjedestaalist unistav Svetlana Issakova joonistab vabal ajal portreesid", Eesti Päevaleht online, 17. jaanuar 2011
Anna Kajalina

Anna Kajalina (sündinud 8. märtsil 1991 Tallinnas) on Eesti võrkpallur. 2005. aastal osales Kajalina Euroopa noorte meistrivõistlustel võrkpallis. 2008–2009 mängis ta Narva klubis Narva Galla SK. 2009. aastal liitus ta Itaalia klubiga RebecchiLupa Piacenza, 2010. aastast mängib ta Rebecchi Nordmeccanica Piacenzas. Temast sai esimene Eesti võrkpallur, kes mängis Itaalia A-seerias. Anna Kajalina on 203 cm pikk. Anna Kajalina profiil Itaalia A-seeria kodulehel "Anna Kajalina aitas võita Itaalia hõbedast naiskonda" Delfi, 28. september 2009 "Ülipikk Kajalina põlgab Eesti koondist" Postimees, 06.04.2010
Oskar Üpraus

Oskar Üpraus (12. oktoober 1898 Keila – 5. august 1968 Tallinn) oli eesti jalg-, jää- ja pesapallur. Jalgpallitreeninguid alustas Üpraus 1915. aastal meeskonnas Olümpia. 1921–1932 tuli ta Spordi meeskonnas 6 korda Eesti meistriks jalgpallis (1922 ja 1924 meistrivõistluste edukaim väravakütt) ja 5 korda jääpallis. 1920. aastal osales ta Eesti-Soome maavõistlusel, 25. ja viimast korda võistles Eesti koondises 1927. aasta sügisel Riias. Koondises lõi ta 7 väravat, sealhulgas 1924. aastal neljas järjestikuses mängus. Ta kuulus Eesti koondisse ka 1924. aasta suveolümpiamängudel Pariisis, kus Eesti tuli 17. kohale. Üpraus tegutses ka jalgpallikohtunikuna. Ta oli 165 cm pikk ja kaalus sportlaskarjääri aegu 67–69 kg. Eesti jalgpallikoondislaste loend Biograafia ESBL-is
Daniil Sapljošin

Daniil Sapljošin (sündinud 1. jaanuaril 1980 Tallinnas) on Eesti kikkpoksija raskekaalus. K-1 World Grand Prix võistlustel 2010. aastal Varssavis tuli Sapljošin meistriks. Samal aastal võitis ta amatöörina ka võistluse 2010 IFMA Muay Thai Riga Open. Sapljošin võistleb meeskonnas Garant Club Tallinn. Ta on 190 cm pikk ja kaalub võistluskaalus 93,0 kg. "VIDEO: Eesti K1 võitleja nokauteeris oma vastase" Delfi Sport, 1. aprill 2010 Daniil Sapljošin
Raul Arnemann

Raul Arnemann (sündinud 23. jaanuaril 1953 Pärnus) on endine eesti sõudja, kes võistles Nõukogude Liidu esindajana 1976. aasta suveolümpiamängudel Montréalis ja saavutas roolijata neljapaadil eessõudjana pronksmedali. Arnemann õppis Pärnu 4. Keskkoolis, lõpetas 1982. aastal Pärnu õhtukeskkooli ja õppis 1983–1985 Eesti Põllumajanduse Akadeemias metsandust. Ta alustas sõudetreeninguid 1969. aastal Matti Killingu juhendamisel ning võitis 1971. aastal juunioride maailmameistrivõistlustel hõbemedali. 1971–1976 oli ta sõjaväes ja harjutas Moskvas. Sellest ajast pärinevad NSV Liidu meistrivõistluste kuldmedalid 1974 ja 1975, hõbemedal 1976 ja hilisemast ka pronksmedal 1977 (kõik samuti roolijata neljapaadil). Maailmameistrivõistlustel 1974 saavutas Arnemann roolijata neljapaadil ning 1975 ja 1977 kaheksapaadil kokku kolm hõbemedalit. Ta on tulnud 1976–1981 roolijata kahe- ja neljapaadil ning roolijaga nelja- ja kaheksapaadil kokku 13 korral Eesti meistriks. Olnud ka Nõukogude armee ja Moskva meister. Suurmeister (1974). 1982. aastast oli Arnemann Pärnumaal Audrus metsavaht kuni selle ametikoha kaotamiseni 1997. aastal. Kuulunud Dünamosse, AKSK-sse ja Kalevisse. Olnud Pärnumaa Metsameeste Spordiklubi president. 2002–2013 oli ta Audru vallavolikogu liige. Ta on töötanud AS-i K.A.T. & Ko ostu-müügijuhina. Biograafia ESBL-is Olümpiapronksil Raul Arnemannil täitub 70! Sõudeliit, 23. jaanuar 2023 UNUSTUSEHÕLMAS MINEVIKUTÄHED | Sõudmise olümpiapronks Raul Arnemann: veredopingu, millega meie suusapoisid vahele jäid, tegin läbi Õhtuleht, 15. oktoober 2020 Vana raud. Raul Arnemann Vikerraadio, 5. juuli 2020 Raul Arnemanni viis tippu meeletu töö Pärnu Postimees, 31. jaanuar 2023
Paul Schilling

Paul Ludwig Schilling von Cannstatt (venepäraselt Павел Львович Шиллинг; 5. aprill / 11. aprill 1786 Tallinn – 25. juuli / 6. august 1837 Peterburi) oli baltisaksa päritolu Venemaa keisririigi diplomaat ja insener. Parun. Ta töötas aastatel 1803–1812 Venemaa saatkonnas Baieri kuningriigis. Schilling ehitas maailmas oletatavalt esimese elektritelegraafi. 1832. aastal demonstreeris ta signaalide kaugedastust kaabliga ühendatud telegraafiaparaatide kaudu oma Peterburi korteris eri tubades. Tema telegraafiaparaadis näitas nõel telegraafikoodi abil sõnumis sisalduvaid tähti. Ta tarvitas esimesena praktikas kahendsüsteemi signaalide edastamiseks. Schillingi aparaadi näidis paigaldati 1835. aastal maa-aluse kaabliga Vene Admiraliteedi hoonesse. Kavandati ka töötavat liini Kroonlinna ja Peterhofi lossi vahele, kuid plaanist loobuti pärast Schillingi surma. 2009 – IEEE nimetas Schillingi panust elektritelegraafi arendusse üheks elektrotehnika ajaloo verstapostiks 1982 – anti välja Nõukogude Liidu postmark Paul Schillingi portreega Schillingi telegraafi 1832. aastast pärinevat aparaati on nimetatud A. S. Popovi Kommunikatsiooni Keskmuuseumi tähtsaimaks eksponaadiks[viide?] A. A. Huurdeman. "The worldwide history of telecommunications". Wiley-IEEE, 2003. P. 54 БСЭ, 1969-1978. "Шиллинг, Павел Львович" Milestones:Shilling's Pioneering Contribution to Practical Telegraphy, 1828-1837 IEEE Global History Network БСЭ, 1969-1978. "Шиллинг, Павел Львович" A. A. Huurdeman. "The worldwide history of telecommunications". Wiley-IEEE, 2003 ISBN 0-471-20505-2 Museums of St Petersburg and Leningrad region News On The Wire Artikkel Schillingi telegraafiaparaadist (vene keeles) Pavel Schilling veebisaidil "BBLD - Baltisches biografisches Lexikon digital"
Matti Laan

Matti Laan (sündinud 30. juulil 1944) on eesti füüsik. Ta on Tartu Ülikooli Füüsika Instituudi emeriitdotsent ja endine gaaslahenduslabori juhataja. 2005 Tartu Ülikooli aumärk 2009 Tartu Ülikooli medal Matti Laan Eesti Teadusinfosüsteemis "Tartu Ülikooli aumärgi kavalerid". Tartu Ülikool. Vaadatud 8.12.2022. "Tartu Ülikooli medali kavalerid". Tartu Ülikool. Vaadatud 5.12.2022.
Commission Internationale d'Histoire et d'Etudes du Christianisme

Commission Internationale d'Histoire et d'Etudes du Christianisme (lühend CIHEC) on 1952. aastal asutatud rahvusvaheline organisatsioon, mis ühendab kristluse ajalugu uurivate aja- ja kirikuloolaste kohalikke ühendusi. CIHEC on katusorganisatsioon, millesse kuuluvad eri riikide kirikuloolaste organisatsioonid. Üksikisikutest liikmeid ei ole. 2012. aasta seisuga on CIHECil liikmesorganisatsioonid 31 maailma riigis. Eestit esindab seal Eesti Kirikuloo Selts. CIHEC korraldab igal aastal oma aastakonverentsi. 11.–13. juunini 2012 toimus see esmakordselt Eestis Tartu Ülikoolis. Organisatsiooni president on Antón Pazos Hispaaniast ja sekretär Mikko Ketola Soomest. Ametlik veebileht (inglise, prantsuse, saksa ja hispaania keeles)
Kaupmehe tänav

Kaupmehe tänav on tänav Tallinnas Kesklinna linnaosas Sibulaküla asumis. Tänav algab Rävala puiestee maja nr 13 sisehoovist, ristub Kauka tänavaga ja ulatub kuni Liivalaia tänavani. Kaupmehe tänav on ligikaudu 315 meetrit pikk. Kuni Lenini puiestee (praegu Rävala puiestee) ja Teadlaste maja rajamiseni 1940. aastate teisel poolel algas Kaupmehe tänav Sakala tänavalt. Teadaolevalt on selle tänava vanimad nimed Kaupmehe tänav (Kaufmannstrasse) (1804) ehk Vene kaupmehe tänav (1820) seal elanud vene kaupmehe järgi ja Stolzenwaldi tänav (Stolzenwaldstrasse) (1809) sealse majaomaniku ja kaupmehe Christoph Stolzenwaldi järgi, kes avas sellel tänaval restorani. Ühel korral on tänava kohta kasutatud ka nime Podosinsche Strasse (Podosini tänav), 1846, tõenäoliselt samuti mõne sealse majaomaniku järgi. Kaupmehe tänava nimi fikseeriti ametlikult 1882. aastal. Aadressil Kaupmehe 15 asus 1934. aastal valminud, arhitekt Eugen Sachariasi projekteeritud Tallinna Vennastekoguduse palvemaja, mille peasaal hävines 1944. aasta 9. märtsi Tallinna pommitamises ja mis 1950. aastatel taastati Tallinnfilmi paviljoniks. Kui Vennastekogudus rajas Kaupmehe 18 oma palvela, siis hakati tänavat nimetama ka Bethausstrasse (1873) (Palvela tänav) ja eesti keeles Lugemise uulits (1883) (lugemiste ehk palvetundide järgi). 25. septembrist 1959 kuni 1. jaanuarini 1991 kandis tänav Hans Pöögelmanni tänava ehk Pöögelmanni tänava nime (eesti kommunisti ja luuletaja Hans Pöögelmanni auks). Kaupmehe 2 asub 1935. aastal Artur Perna projekteeritud Johannes Paaberi maja Kaupmehe 5 asub 1913. aastal arhitekt Aleksander Jaroni projekti järgi ehitatud neljakorruseline juugendstiilis korterelamu. Hoone on üks vähestest ajaloolises Sibulaküla asumis, mis jäi 1944. aasta märtsipommitamises alles. Aastatel 1918–1925 elas korterelamus lavastaja ja näitleja Karl Jungholz 1929. aastal projekteeris arhitekt Artur Perna kinnistu tagumisse ossa ühepereelamu. Kaupmehe 8 asub arhitekt Anton Uessoni projekteeritud kahesektsiooniline juugendstiilis puidust korterelamu. Hoones elas aastatel 1934–1944 kirjanik August Gailit. Kaupmehe 17/1 ja 17/2 asuvad 20. sajandi alguses ehitatud üürimajad. Hea näide varasemast hoonestusest piirkonnas. Kaupmehe tänav 8 http://www.eki.ee/knab/tallinn1.htm Kaupmehe tn, http://www.eki.ee/, EKI KNAB: Eesti - Eesti Keele Instituut, Eesti kohanimed (vaadatud 26.06.2021) Aleksander Kivi. Tallinna tänavad. Tallinn, 1972, lk. 132. Tallinna Vennastekoguduse palvela, Kaupmehe tänav 15 (makett). Päring kohanimeandmebaasist. Eesti kohanimed Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 32 Elamu Kaupmehe t. 5, 1913. a. kultuurimälestiste riiklikus registris 1083 Elamu 1912. a, kus 1934–1944 elas August Gailit kultuurimälestiste riiklikus registris  Kaupmehe tänav – pildid, videod ja helifailid Wikimedia Commonsis
Hermann von Bruiningk

Gottfried Robert Hermann von Bruiningk (26. august (vkj) 1849 Tartu – 31. mai 1927 Riia) oli Eesti ja Läti baltisaksa arhivaar ja ajaloolane. Vabahärra. Ta sündis Hellenurme mõisaomaniku vabahärra Ludolf August von Bruiningki teise pojana. Õppis Tartus Blumbergi elementaarkoolis ja Tartu gümnaasiumis. Õppis Tartu ülikoolis. Ülikooli lõpetamise järel asus 1875. aastal tööle Liivimaa rüütelkonna arhiivi registratuuri Riias. Aastail 1878–1884 oli ta rüütelkonna arhivaar, aastail 1879–1884 ka Riia õuekohtu assessor. 1884. aastal sai von Bruiningk Liivimaa rüütelkonna sekretäriks Riias, 1899. aastal rüütelkonna arhiivi juhatajaks. Ta oli Rootsi-aegse Liivimaa ajaloo silmapaistev asjatundja. Tema tuntuim teos oli "Livländische Güterurkunden" (koostöös Nicolaus Buschiga, kaks köidet, 1908–1923).
Niterói moodsa kunsti muuseum

Niterói moodsa kunsti muuseum on kunstimuuseum Niteróis, Brasiilias. Muuseumi hoone projekteeris Oscar Niemeyer ja see valmis aastatel 1991–1996. Koduleht
Christina Grimmie

Christina Victoria Grimmie (12. märts 1994 Marlton, New Jersey – 11. juuni 2016 Orlando, Florida), YouTube'is tuntud kui zeldaxlove64, oli Ameerika Ühendriikide pianist, laulja ja laulukirjutaja. Ta oli tuntud hittlugudele tehtud kaverite järgi. Ta kaverdas näiteks Demi Lovato, Selena Gomeze, Christina Aguilera, Miley Cyruse, Justin Bieberi ja Katy Perry laule. Juunis 2011 ilmus tema debüütalbum "Find Me". 10. juunil 2016 tulistas 27-aastane fänn Kevin James Loibl Grimmiet pärast tema kontserti toimunud autogrammide jagamise ajal pähe ja kõhtu. Kui lauljanna vend üritas tulistajat kinni võtta, sooritas too enesetapu. Grimmie viidi kriitilises seisundis Orlando regionaalhaiglasse, kus ta mõne tunni pärast suri. "Advice" (juuni 2011) "Liar Liar" (oktoober 2011) Christina Grimmie Is the Next YouTube Sensation. 'Voice' singer Christina Grimmie dies after being shot at Orlando concert
Vambola tänav

‹ Kaart ajutiselt peidetud (?) › Vambola tänav on tänav Tallinna Kesklinna linnaosa Sibulaküla asumis. Tänav algab Lembitu tänavalt ja kulgeb edela-kirdesuunaliselt Ants Lauteri tänavani. Vambola tänav on ligikaudu 100 meetrit pikk. Vambola 6 asub Austria Suursaatkond. Vambola tänaval on elanud näitleja Jüri Krjukov. Tänava varasem nimi oli Väike-Balesna tänav (Kleine Balesnoi-Strasse, Малая Балясная улица), mis fikseeriti ametlikult 23. veebruaril 1882. Selle tänava endine nimi tulenes majaomaniku, mereväe erukaptenleitnant N. B. Baleasnoy nimest. Vambola tänavaks sai see tänav 17. jaanuaril 1923. http://www.eki.ee/knab/tallinn1.htm Aleksander Kivi. Tallinna tänavad. Tallinn, 1972, lk. 132
Carrow Road

Carrow Road on jalgpallistaadion Inglismaal Norwichis, jalgpalliklubi Norwich City FC kodustaadion. Carrow Road mahutab 27 250 inimest.
Norwich

Norwich on linn Suurbritannias, Norfolki krahvkonna halduskeskus. 2011. aasta rahvaloenduse andmeil elas linnas 213 166 inimest. Norwichis asub East Anglia Ülikool. Norwichis on jalgpalliklubi Norwich City. Klubi mängib regulaarselt Inglismaa kõrgemates liigades. Norwichi katedraal http://www.citypopulation.de/php/uk-england-eastofengland.php?cityid=E35000419 http://www.citypopulation.de/php/uk-england-eastofengland.php?cityid=E35000419
Wilhelm (Austria)

Wilhelm von Habsburg (umbes 1370 – 15. juuli 1406) oli Austria hertsog ning Steiermargi, Kärnteni ja Kraini valitseja. Koos vend Leopold IV-ga oli ta ka Tirooli ja Austria regent. Tal polnud järglasi, mistõttu pärandusid need valdused pärast tema surma tema nooremale vennale Ernst Raudsele, kes on ka kõigi järgnevate Habsburgist valitsejate esivanem (pärast 1457. aastat, kui suri viimane Habsburgide Alberti liini esindaja Ladislaus Postumus). Austria hertsogkond
Sita jõgi

Sita on jõgi Lätis, Pedetsi lisajõgi. See läbib Alūksne, Balvi ja Gulbene piirkonda. Jõe pikkus on 41 km, valgala pindala 175 km².
Liu Yang

Liu Yang (hiina 刘洋; sündinud 6. oktoobril 1978 Zhengzhou Shis) on hiina lendur ja taikonaut. 16. juunil 2012 startis ta lennul Shenzhou 9 ning temast sai esimene kosmosesse lennanud hiina naine. 5. juunil 2022 startis ta lennul Shenzhou 14. Liu Yang
Petr Jiráček

Petr Jiráček (sündinud 2. märtsil 1986 Tuchořices) on Tšehhi jalgpallur, kes mängib Tšehhi klubis Fastav Zlín poolkaitsjana. Klubikarjääri jooksul on ta muuhulgas mänginud Saksamaa kõrgliiga klubides VfL Wolfsburg ja Hamburger SV. Debüüdi Tšehhi jalgpallikoondises tegi Jiráček 2011. aasta septembris. 2012. aasta Euroopa meistrivõistlustel alagrupi teises mängus lõi Petr Jiráček värava Kreeka vastu. Hiljem lõi ta otsustava värava mängus turniiri korraldaja riigi Poola vastu, kindlustades Tšehhi edasipääsu alagrupist.
Albrecht VI (Austria)

Albrecht VI (1418–1463) oli Habsburgist Austria hertsog ning Steiermargi, Kraini ja Kärnteni kaasvalitseja koos oma vanema venna Friedrich V-ga. Ta soovid olid aga suuremad ja nii püüdis ta 1462 oma keisrist venda Steiermargis Grazi kindluses piirates sundida oma valdusi temale loovutama. Kuid tema muidu halva õnnega vend pidas siiski vastu ning vaid aasta hiljem Albrecht suri, misjärel vendade ühisvaldused läksid Friedrichile.
Suurjärvistu Maade Majandusühendus

Suurjärvistu Maade Majandusühendus (inglise keeles Economic Community of the Great Lakes Countries (ECGLC); prantsuse keeles Communauté Économique des Pays des Grand Lacs (CEPGL)) on piirkondliku koostöö organisatsioon Aafrikas. Majandusühenduse liikmesriigid on Burundi, Kongo Demokraatlik Vabariik ja Rwanda. Organisatsioon asutati Rwandas Gisenyis 20. septembril 1976. Ühenduse eesmärk on muu hulgas piirkonna majanduse integreerimine ning julgeoleku tagamine; inimeste, kaupade ja kapitali vaba liikumise edendamine ning ühiste teadus- ja energeetikaprojektide rahastamine.
Sita

Sita on mitme koha nimi: Sita, asula Lätis Sita, asula Venemaal Habarovski krais Sita jõgi Lätis Sita jõgi Venemaal Habarovski krais Sita järv Valgevenes ja Lätis Sita raudteejaam, endine jaam Lätis Sita Vermeulen, hollandi laulja Sītā, "Rāmājana" tegelane
Leanid Malecki

Leanid Malecki (valgevenepäraselt Леанід Малецкі; leedupäraselt Leonidas Maleckis; sündinud 8. märtsil 1966 Vilniuses) on Leedu endine poksija, rahvuselt valgevenelane. Malecki osales I keskkaalus (kuni 71 kg) 1992. aasta Barcelona olümpiamängude poksivõistlustel, kuid kaotas 2. ringis hilisemale pronksmedalivõitjale Robin Reidile (Suurbritannia) ja jäi edasisest medaliheitlusest välja. 25. suveolümpiamängude poksivõistlus. Barcelona 1992. Tulemused inglise keeles Leanid Malecki veebisaidil Olympedia (inglise)
Vidas Markevičius

Vidas Markevičius (25. august 1963 Kaunas - oktoober 1992 Garliava) oli Leedu poksija. Markevičius osales raskekaalus (kuni 91 kg) 1992. aasta Barcelona olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja. Ta hukkus oktoobris 1992 Kaunase naaberlinnas Garliavas kurjategijate omavahelises tulevahetuses. 25. suveolümpiamängude poksivõistlus. Barcelona 1992. Tulemused inglise keeles Vidas Markevičius veebisaidil Olympedia (inglise)
Gytis Juškevičius

Gytis Juškevičius (sündinud 22. veebruaril 1966 Sodeliais Juodupė vallas Rokiškise rajoonis Panevėžysi maakonnas) on Leedu endine poksija. Juškevičius osales üliraskekaalus (üle 91 kg) 1992. aasta Barcelona olümpiamängude poksivõistlustel, kuid kaotas veerandfinaalis hilisemale hõbemedalivõitjale Richard Igbeneghule (Nigeeria) ja jäi edasisest medaliheitlusest välja. Juškevičius osales üliraskekaalus (üle 91 kg) 8. maailmameistrivõistlustel (Berliin, 1995), kuid kaotas veerandfinaalis hilisemale hõbemedalivõitjale Vitali Klõtškole (Ukraina) ja jäi edasisest medaliheitlusest välja. Juškevičius osales üliraskekaalus (üle 91 kg) 30. Euroopa meistrivõistlustel (Bursa, 1993), kuid kaotas veerandfinaalis hilisemale hõbemedalivõitjale Zurab Sarsaniale (Gruusia) ja jäi edasisest medaliheitlusest välja ning raskekaalus (kuni 91 kg) 31. Euroopa meistrivõistlustel (Vejle, 1996), kuid kaotas 2. ringis hilisemale pronksmedalivõitjale Wojciech Bartnikile (Poola) ja jäi edasisest medaliheitlusest välja. 25. suveolümpiamängude poksivõistlus. Barcelona 1992. Tulemused inglise keeles 8. maailmameistrivõistlused poksis. Berliin 1995. Tulemused inglise keeles 30. Euroopa meistrivõistlused poksis. Bursa 1993. Tulemused inglise keeles 31. Euroopa meistrivõistlused poksis. Vejle 1996. Tulemused inglise keeles Gytis Juškevičius veebisaidil Olympedia (inglise)
McKinsey maatriks

McKinsey maatriks on maatriks, milles on peamised näitajad strateegilise ärivaldkonna tõmbejõud ning ettevõtte konkurentsiseis. U. Mereste, 2003. Majandusleksikon. Eesti Entsüklopeediakirjastus. Köide I (A–M).